میللی مودافعه ناظیرلیگی سوریه-ده "باریش چشمه‌سی" حرکاتی‌نین کئچیریلدیگی بؤلگه خاریجینده یئنی بیر عملیاتا احتیاج قالمادیغینی بیلدیردی.
بو باره‌ده ناظیرلیک طرفیندن "باریش چشمه‌سی" عملیاتی ایله علاقه‌دار سون وضعیته دایر 6 ماده‌دن عبارت آچیقلاما وئریلدی.
آچیقلامادا 17 اوکتبردا فرات چایی‌نین دوغوسو ایله علاقه‌لی تورکیه و امریکا آراسیندا راضی‌لیق الده اولوندوغو و بو چرچیوه‌ده "باریش چشمه‌سی" حرکاتی‌نین 120 ساعت‌لیغینا دایاندیریلدیغی خاطیرلادیلا‌راق، "ایندیدک طرفیمیزدن راضی‌لیق الده ائدیلن موضوع لارین یئرینه یتیریلمه‌سینده لازیم اولان حساس لیق گؤستریلدی" ایفاده‌سی ایشلدیلیب.
آچیقلامادا بیلدیریلیب کی، مودتین آخیریندا امریکا طرفیندن ترور تشکیلاتی پ.کا.کا/ی.پ.گ-نین بؤلگه‌دن چکیلمه سینین تاماملاندیغی قئید ائدیلدی. اوکتبرین 22-ده سوچی-ده جناب پرزیدنتیمیز ایله روسیا فدراسیونونون دؤولت باشچی‌سی آراسیندا الده اولونان راضیلاشما چرچیوه‌سینده ایسه، بو گون‌دن توتموش روسیا ایله بیرگه فعالیت‌لره باش‌لانا‌جاق. "باریش چشمه‌سی" عملیاتی‌نین کئچیریلدیگی بؤلگه خاریجیندکی سرحدلریمیزین تهلوکه‌سیزلیگی و ی.پ.گ ترور تشکیلاتی عنصورلارینین 30 کیلومتر بو بؤلگه‌دن کنارا چیخاریلماسینا دایر اساس‌لاری دا احاته ائدن راضیلاشما داخیلینده موجود حرکات بؤلگه‌میزدن کناردا بو مرحله‌ده یئنی عملیات کئچیریلمه‌سینه احتیاج قالمامیش‌دیر.
